ACC ล้มแผนแผนซื้อที่ดิน 11 ไร่ในภูเก็ต หลังผู้ขายขอยกเลิกสัญญา
ACC ล้มแผนแผนซื้อที่ดิน 11 ไร่ในภูเก็ต หลังผู้ขายขอยกเลิกสัญญา
16 ส.ค. 2559

บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือACC เปิดเผยว่า บริษัทแจ้งยกเลิกการซื้อที่ดินในจังหวัดภูเก็ตแล้ว หลังเมื่อปลายเดือนก.ค.ที่ผ่านมา ผู้จะขายได้เจรจาขอยกเลิกสัญญา ซึ่งผู้จะขายจะต้องชำระค่าตอบแทนการยกเลิกสัญญาให้แก่บริษัทเป็นจำนวน 18 ล้านบาท และคืนเงินทั้งหมดให้แก่บริษัทภายในวันที่ 30 ก.ย.59
โดยการยกเลิกรายการดังกล่าวจะไม่ส่งผลกระทบต่อผลการดำเนินงานของบริษัท เนื่องจากบริษัทมีแผนจะลงทุนในโครงการอื่นเพื่อทดแทนโครงการดังกล่าว
ทั้งนี้ สืบเนื่องจากที่ประชุมคณะกรรมการบริษัทก่อนหน้านี้ อนุมัติให้บริษัทย่อยทำรายการซื้อที่ดินเปล่า โฉนดที่ดินเลขที่ 22843 เลขที่ดิน 91 หน้าสำรวจ 12007 ถนนแหลมหงาอนุสรณ์ ตำบลรัษฎา อำเภอเมือง จังหวัดภูเก็ต เนื้อที่ 11 ไร่ จากบริษัท ไทยลานนา ฟู้ด แอนด์ คัลเชอรรัล เซ็นเตอร์ จำกัด โดยเดิมมีกำหนดการโอนที่ดินภายในวันที่ 31 ก.ค.59